Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: Törvénykönyvéről szóló 1992. évi XXII. törvény jogharmonizációs célú módosításáról készült kormányzati előterjesztést.
Paragraph Index: 204

(4) bekezdés] fenntartását támogatta, amely az átlagkereseten alapul. 2.3. Az Mt. 118. § (1) bekezdése tekintetében a munkaadói oldal a négyhavi, illetve hathavi munkaidőkeret bevezetésével értett egyet. A munkavállalói oldal a kéthavi, kollektív szerződés esetén négyhavi, bizonyos munkakörökben éves munkaidőkeret bevezetését támogatta. 2.4. A munkaadói oldal az általános munkarendtől eltérően foglalkoztatott munkavállalóknál hetenként legalább 35 órát kitevő pihenőidő előírásával értett egyet. A munkavállalói oldal ezzel szemben ragaszkodott a legalább 48 órát kitevő, megszakítás nélküli pihenőidő biztosításához. 2.5. A munkavállalói oldal a rendkívüli munkavégzés felső határát naptári évenként legfeljebb 200 órában jelölte ki, kollektív szerződés eltérő rendelkezése esetén maximum 300 órát javasolt. A munkaadói oldal ezzel szemben a felső határt naptári évenként 300 órában, kollektív szerződés esetén legfeljebb 400 órában jelölte meg. 2.6. A közölt munkaidő-beosztástól különösen indokolt esetben történő eltérésnél a munkaadói oldal elegendőnek tartotta, ha azt a munkáltató a munkavállalóval legkésőbb 24 órával korábban közli. A munkavállalói oldal a módosított kormányzati javaslatot, amely ezt 72 órában határozta meg, nem támogatta.

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes